Ole Anderssen

Ole Andreas Syrenus Anderssen (født 1. april 1831, død 18. desember 1913) var en lærer og stortingsmann fra Bodin i Nordland.

Far til Anderssen var husmann og fisker. Selv begynte han som omgangsskoleholder 1850-51, før han gikk på Tromsø Seminarium. Etter å ha blitt seminarist i 1853 var han i tre år lærer hjemme i Bodin. 1858 var han lærer i Hammerfest, året etter ved Alta kopperverk. Fra 1861 var han lærer og kirkesanger i Beiarn. 1885-1911 var han kasserer for Nordlands medisinalfond, og han bosatte seg da på Hesnes i Bodin.

Anderssen var medlem av formannskapet i Beiarn 1869-84, ordfører 1879-84. Medlem 1889-90 av formannskapet i Bodin og av forlikskommisjonen 1889-1910. Han var 5. representant fra Nordlands amt både perioden 1880-82 og 1883-85. I den første perioden medlem av protokollkomiteen, i den siste av budsjettkomiteen.

Han var far til komponisten Fridthjov Anderssen.

Referanser 

Personer fra Bodø kommune
Norske pedagoger
Ordførere i Beiarn
Stortingsrepresentanter fra Venstre
Stortingsrepresentanter for Nordland
Stortingsrepresentanter 1883–1885
Stortingsrepresentanter 1880–1882